Csongrád Város Polgármesterétől

Száma: Ref/57-1/2020. „M”

Témafelelős: Szepesi Dóra

ELŐTERJESZTÉS

## Csongrád Városi Önkormányzat Képviselő-testületének

## 2020. június 24-én tartandó ülésére

## Tárgy: Civil szervezetek 2020. évi támogatása ügyében

**Tisztelt Képviselő-testület!**

Csongrád Városi Önkormányzat Képviselő-testülete az 5/2020. (II.21.) önkormányzati rendelettel fogadta el Csongrád város 2020. évi költségvetését. A költségvetésben 2.500.000 Ft-ot különített el a civil szervezetek támogatására, amely ugyanannyi összeg, mint az előző évben.

Ebben az évben 45 pályázat érkezett be. Minden civil szervezet elszámolt a 2019. évben kapott támogatással és tartalmilag, formailag megfelelő pályázatot nyújtott be a 2020. évi támogatásra. A civil szervezetek a támogatásukat elsősorban működésükre, programjaik megszervezésére kérik.

A veszélyhelyzet alatt a civil szervezeteknek nem volt lehetőségük rendezvényeik megszervezésére. A civil szervezeti támogatást minden év májusában megtartott testületi ülésen hozott határozattal ítéljük oda. A helyi rendeletnek megfelelően a polgármesterből és a bizottságok elnökeiből álló eseti bizottság a pályázatok megismerése után javaslatot tesz a támogatások pontos összegére. Javaslom, hogy az ez évi támogatásról a rendkívüli helyzet miatt a 2020. augusztusi ülésen hozzunk döntést, a támogatás folyósítására szeptember 30-ig kerüljön sor.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta a „Civil szervezetek 2020. évi támogatása ügyében” c. előterjesztést és az alábbi döntést hozta:

1. A Képviselő-testület a kialakult veszélyhelyzet miatt a civil szervezeteknek járó 2020. évi önkormányzati támogatás tekintetében 2020. augusztus hónapban tartandó testületi ülésen hoz döntést.
2. A Képviselő-testület felkéri a polgármestert, hogy az eseti bizottság a támogatás odaítélésére vonatkozó javaslatát 2020. augusztus 10-ig terjessze a Képviselő-testület elé.

Határidő: 2020. augusztus 10.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor alpolgármester és általa:
3. az érintettek

Csongrád, 2020. június 12. Bedő Tamás

polgármester